b'\n_START_ARTICLE_\nPianola (knyga)\n_START_SECTION_\nPavadinimas\n_START_PARAGRAPH_\nPianola yra modifikuotas pianinas, kuris groja pats. Pianolos klavi\xc5\xa1ai juda pagal skyli\xc5\xb3, i\xc5\xa1mu\xc5\xa1t\xc5\xb3 besisukan\xc4\x8diame ritinyje, ra\xc5\xa1t\xc4\x85. Instrumentas kuria garsus klavi\xc5\xa1\xc5\xb3, judan\xc4\x8di\xc5\xb3 auk\xc5\xa1tyn ir \xc5\xbeemyn, pagalba. Klavi\xc5\xa1\xc5\xb3 jud\xc4\x97jimas sukuria iliuzij\xc4\x85, kad nematomas atlik\xc4\x97jas groja instrumentu. Pianola taip pat gali b\xc5\xabti grojama rankomis. K. Vonegutas pianol\xc4\x85 naudoja kaip metafor\xc4\x85 apib\xc5\xabdinti ateities visuomen\xc4\x99, kuri bus valdoma ne \xc5\xbemoni\xc5\xb3, o ma\xc5\xa1in\xc5\xb3.\n_START_SECTION_\nSantrauka\n_START_PARAGRAPH_\nPagrindinis romano veik\xc4\x97jas - in\xc5\xbeinierius Polas Proteusas, Iliumo gamyklos in\xc5\xbeinierius. Veiksmas vyksta ateities Amerikoje, kur ma\xc5\xa1inos valdo visk\xc4\x85 ir ver\xc4\x8dia \xc5\xbemones jaustis nereikalingais. Kiekvienas visuomen\xc4\x97s narys turi specializuotis vienoje srityje, ir visi auk\xc5\xa1tesn\xc4\x97s turting\xc5\xb3j\xc5\xb3 klas\xc4\x97s nariai turi daktaro laipsn\xc4\xaf. Galiausiai tai suskaido visuomen\xc4\x99 \xc4\xaf i\xc5\xa1silavinusius m\xc4\x85stytojus ir nei\xc5\xa1silavinusius darbininkus. Polas atrodo esantis savo karjeros kelyje - jis turi puiki\xc4\x85 \xc5\xbemon\xc4\x85, ger\xc4\x85 post\xc4\x85 Iliumo gamykloje ir galimyb\xc4\x99 b\xc5\xabti paauk\xc5\xa1tintam pareigose. Ta\xc4\x8diau j\xc4\xaf vargina abejon\xc4\x97s d\xc4\x97l to, kuo pavirto \xc5\xa1iuolaikinis pasaulis. Polas Proteusas \xc4\xafsijungia \xc4\xaf revoliucin\xc4\x97s organizacijos veikl\xc4\x85 ir net tampa jos lyderiu. \xc5\xa0i\xc4\x85 organizacij\xc4\x85 \xc4\xafkv\xc4\x97pia praeitis, kai \xc5\xbemonija buvo viso pasaulio esm\xc4\x97. Ta\xc4\x8diau organizacija supranta savo misijos bevilti\xc5\xa1kum\xc4\x85, j\xc5\xb3 tikslu tampa suteikti \xc5\xbemon\xc4\x97ms vilt\xc4\xaf, o ne revoliucionuoti visuomen\xc4\x99.\n_START_SECTION_\nPolas Proteusas\n_START_PARAGRAPH_\nPolas Proteusas, pagrindinis persona\xc5\xbeas, yra Iliumo gamyklos vir\xc5\xa1ininkas. Romane jis i\xc5\xa1gyvena vidin\xc4\xaf konflikt\xc4\x85, priverstas pasirinkti, ar t\xc4\x99sti darb\xc4\x85 gamykloje ir sulaukti s\xc4\x97kmingos karjeros, ar tapti pasiprie\xc5\xa1inimo prie\xc5\xa1 ma\xc5\xa1in\xc5\xb3 visuomen\xc4\x99 lyderiu. Polo t\xc4\x97vas padar\xc4\x97 didel\xc4\x99 \xc4\xaftak\xc4\x85, visuomenei kei\xc4\x8diantis \xc4\xaf mechanizuot\xc4\x85 visuomen\xc4\x99. D\xc4\x97l to Polas atsiduria \xc4\xafdomioje pad\xc4\x97tyje. Jis greitai turi b\xc5\xabti paauk\xc5\xa1tintas - vadovauti in\xc5\xbeinieriams Pitsburgo gamykloje, did\xc5\xbeiausiame gamybos centre rytin\xc4\x97je Amerikoje. Polo vir\xc5\xa1ininkas Koneris pa\xc5\xbeinojo jo t\xc4\x97v\xc4\x85 ir visada ruo\xc5\xa1\xc4\x97 Pol\xc4\x85 s\xc4\x97kmei. Tai dar komplikuoja situacij\xc4\x85, nes Polas nenori nuvilti Konerio.\n_START_SECTION_\nAnita\n_START_PARAGRAPH_\nAnita yra Polo \xc5\xbemona. Ji apib\xc5\xabdinama kaip patraukli moteris, per daug trok\xc5\xa1tanti vyro s\xc4\x97kmingos karjeros. Jai pa\xc4\x8diai nepvyko gauti in\xc5\xbeinier\xc4\x97s darbo ir pasiekti ger\xc5\xb3 rezultat\xc5\xb3 koled\xc5\xbee. Anita negali tur\xc4\x97ti vaik\xc5\xb3, nors jie su Polu susituok\xc4\x97, kai atrod\xc4\x97, kad Anita n\xc4\x97\xc5\xa1\xc4\x8dia.\n_START_SECTION_\nKroneris\n_START_PARAGRAPH_\nKroneris yra Polo vir\xc5\xa1ininkas ir vienas i\xc5\xa1 svarbiausi\xc5\xb3 asmen\xc5\xb3 \xc5\xa1alyje. Su savo pavaldiniais jis elgiasi kaip su vaikais ir net savo \xc5\xbemon\xc4\x85 vadina mama, kai apie j\xc4\x85 kalba su Polu. Jis tvirtai tiki \xc5\xa1iuolaikine visuomene ir tuo, kad mechanizacija yra geriausia \xc5\xa1aliai.\n_START_SECTION_\nEdas Finertis\n_START_PARAGRAPH_\nEdas Finertis yra Polo geriausias draugas. Ta\xc4\x8diau j\xc5\xb3 draugyst\xc4\x97 susilpn\xc4\x97ja, kai Finertis u\xc5\xbeima auk\xc5\xa1t\xc4\x85 post\xc4\x85 Va\xc5\xa1ingtone. Finertis yra keistuolis, kuriam niekada ner\xc5\xabpi, k\xc4\x85 apie j\xc4\xaf mano kiti. Jo prasta higiena yra apra\xc5\xa1yta romano prad\xc5\xbeioje. B\xc5\xabtent Finertis priver\xc4\x8dia Pol\xc4\x85 m\xc4\x85styti apie revoliucij\xc4\x85 ir \xc4\xafstoti \xc4\xaf revoliucin\xc4\x99 organizacij\xc4\x85.\n_START_SECTION_\n\xc5\xa0epardas\n_START_PARAGRAPH_\n\xc5\xa0epardas, kaip ir Finertis, yra Polo draugas ir pavaldinys. Jie visi trys buvo draugai, b\xc5\xabdami jauni in\xc5\xbeinieriai. Ta\xc4\x8diau j\xc5\xb3 draugystei trukdo tai, kad \xc5\xa0epardas pavydi Polui s\xc4\x97km\xc4\x97s ir \xc5\xbei\xc5\xabri \xc4\xaf j\xc4\xaf kaip \xc4\xaf konkurent\xc4\x85.\n_START_SECTION_\nLa\xc5\xa1eris\n_START_PARAGRAPH_\nLa\xc5\xa1eris su Polu susipa\xc5\xbe\xc4\xafsta bare ir \xc4\xafsitraukia \xc4\xaf diskusij\xc4\x85 apie \xc5\xa1iuolaikin\xc4\x99 visuomen\xc4\x99. Pol\xc4\x85 sudomina La\xc5\xa1erio mintys, bet jis dar ne\xc5\xbeino, kad La\xc5\xa1eris yra slaptas revoliucin\xc4\x97s organizacijos vir\xc5\xa1ininkas.\n_START_SECTION_\n\xc5\xa0eichas\n_START_PARAGRAPH_\n\xc5\xa0eichas yra sektos dvasinis lyderis. Jis keliauja po Jungtines Valstijas, nor\xc4\x97damas pasimokyti i\xc5\xa1 galingiausios pasaulio \xc5\xa1alies, kaip pagerinti \xc5\xbemoni\xc5\xb3 gyvenimus jo karalyst\xc4\x97je. Ta\xc4\x8diau pamat\xc4\x99s amerikieti\xc5\xa1kos viuosmen\xc4\x97s model\xc4\xaf, darbininkus jis prilygina vergams.'